laion/Wikipedia-Exotic huggingface dataset:
বশির উদ্দিন ফারুকী

মুফতি বশির উদ্দিন ফারুকী (মুফতি বশিরউদ্দিন আহমেদ নামেও পরিচিত) (১৯৩৪ - ১২ ফেব্রুয়ারি ২০১৯) একজন ভারতীয় মুসলিম পণ্ডিত এবং আইনবিদ ছিলেন যিনি ১৯৬০ থেকে ২০১২ পর্যন্ত জম্মু ও কাশ্মীরের প্রধান মুফতি হিসাবে দায়িত্ব পালন করেন। ফারুকী ১৯৩৪ সালে জন্মগ্রহণ করেন এবং শ্রীনগরে প্রাথমিক শিক্ষা অর্জন করেন। তিনি আলিগড় মুসলিম বিশ্ববিদ্যালয় থেকে আরবিতে এলএলবি এবং স্নাতকোত্তর ডিগ্রি অর্জন করেছেন। ১৯৬০ সালে তিনি জম্মু ও কাশ্মীরের প্রধান মুফতি হিসেবে তার পিতা কায়ামুদ্দীনের স্থলাভিষিক্ত হন। ২০০৭ সালে মুফতি ব্রিটিশ সরকারের সমালোচনা করেছিলেন সালমান রুশদিকে স্যার উপাধি দিয়ে সম্বোধন করায়। মুফতি বলেছিলেন যে রুশদী একজন মুরতাদ ছিলেন এবং এই উপাধি ইসলামের বিরুদ্ধে বিস্তৃত ষড়যন্ত্রের অংশ ছিল। ২০১৩ সালে কাশ্মীরে অল গার্লস রক ব্যান্ডের বিরুদ্ধে ফতোয়া জারি করার পরে তিনি তীব্র প্রতিক্রিয়ার মুখোমুখি হন। মুফতি মেয়েদের সঙ্গীত থেকে দূরে থাকতে বলেছিলেন এবং এটিকে অনির্বাচনীয় বলে মনে করেছিলেন। ২০১২ সালের ৮ জুলাই ফারুকি তার ছেলে নাসির উল ইসলামকে এই পদের জন্য মনোনীত করেন, যিনি জম্মু ও কাশ্মীরের গ্র্যান্ড মুফতি হিসেবে তার স্থলাভিষিক্ত হন। ২০১৯ সালের ১২ ফেব্রুয়ারি তিনি মারা যান। তার মৃত্যুতে সত্য পাল মালিক, ওমর আবদুল্লাহ এবং মেহবুবা মুফতি শোক জানিয়েছিলেন। Mudasir Yaqoob (১৩ ফেব্রুয়ারি ২০১৯)। "Grand Mufti passes away, demise widely condoled"। সংগ্রহের তারিখ ২৩ মে ২০২০।  "Grand Mufti of Jammu and Kashmir Bashiruddin dies at 82"। Business Standard। ১২ ফেব্রুয়ারি ২০১৯। সংগ্রহের তারিখ ২৩ মে ২০২০।  Riyaz Masroor (২০ জুন ২০০৭)। "کشمیر:سرکا خطاب، ملاجلا ردعمل"। BBC Urdu। সংগ্রহের তারিখ ২৩ মে ২০২০।  "مفتی اعظم کشمیر سے موسیقی کے خلاف فتویٰ واپس لینے کا مطالبہ"। Dawn News TV। ২৯ জুলাই ২০১৩। সংগ্রহের তারিখ ২৩ মে ২০২০।  Naseer Ganai (২৭ জুলাই ২০১৩)। "Music 'un-Islamic' but J-K's Grand Mufti can enjoy it"। India Today। সংগ্রহের তারিখ ২৩ মে ২০২০।  "Grand mufti of Kashmir Nasir ul Islam says Muslims mistreated in India, need to demand separate country"। Firstpost। ৩০ জানুয়ারি ২০১৮। সংগ্রহের তারিখ ২৩ মে ২০২০।
নরেশ মিত্র

নরেশ মিত্র (১৮ মে ১৮৮৮ - ১৯৬৮) ছিলেন একজন বাঙালি অভিনেতা, পরিচালক এবং চিত্রনাট্যকার। নরেশ মিত্র ১৮৮৮ খ্রিস্টাব্দের ১৮ মে ব্রিটিশ ভারতের ত্রিপুরার আগরতলায় জন্মগ্রহণ করেন। কলকাতা বিশ্ববিদ্যালয় থেকে আইন বিষয়ে পড়াশোনা করার পর ১৯২২ খ্রিস্টাব্দে মিনার্ভা থিয়েটারে তিনি তার অভিনয় জীবন শুরু করেন। ১৯৩৩ সালে মিত্র কলকাতার স্টার থিয়েটারে যোগ দেন এবং খলনায়কের ভূমিকায় বেশিরভাগ নাটকে অভিনয় করেন। তিনি তাজমহল কোম্পানি, ইস্ট ইন্ডিয়া ফিল্ম ও কালী ফিল্মের বেশ কয়েকটি ছবিতে কাজ এবং অভিনয় করেছেন। তিনি ১৯২৮ সালে ইস্টার্ন ফিল্ম সিন্ডিকেট প্রযোজিত নির্বাক বাংলা চলচ্চিত্র দেবদাস পরিচালনা করেছিলেন। শরৎচন্দ্র চট্টোপাধ্যায়ের দেবদাস উপন্যাস অবলম্বনে এটিই প্রথম চলচ্চিত্র অভিযোজন। তিনি উত্তম কুমার অভিনীত কয়েকটি চলচ্চিত্র যেমন বউ ঠাকুরাণীর হাট, অন্নপূর্ণার মন্দির পরিচালনা করেছিলেন। তিনি বাংলা লোক যাত্রার সঙ্গেও যুক্ত ছিলেন। আঁধারে আলো দেবদাস (১৯২৮) গোরা কঙ্কাল বউ ঠাকুরাণীর হাট অন্নপূর্ণার মন্দির কালিন্দী "Banglar Meye"। indiancine.ma। সংগ্রহের তারিখ ১৮ সেপ্টেম্বর ২০১৮।  "The Devdas syndrome in Indian cinema"। The Hindu। ১ এপ্রিল ২০১৭। সংগ্রহের তারিখ ৩১ ডিসেম্বর ২০১৮।  "The man who made Devdas popular"। সংগ্রহের তারিখ ১৮ সেপ্টেম্বর ২০১৮।  ইন্টারনেট মুভি ডেটাবেজে নরেশ মিত্র (ইংরেজি)
আঁধারে আলো (১৯২২-এর চলচ্চিত্র)

আঁধারে আলো (এটি দ্য ইনফ্লুয়েন্স অফ লাভ নামেও পরিচিত) ১৯২২ খ্রিস্টাব্দে মুক্তিপ্রাপ্ত নির্বাক বাংলা চলচ্চিত্র। এটি কলকাতা তাজমহল ফিল্মস প্রযোজিত প্রথম বাংলা চলচ্চিত্র। শরৎচন্দ্র চট্টোপাধ্যায় রচিত ছোটগল্প আঁধারে আলো অবলম্বনে এবং শিশিরকুমার ভাদুড়ী ও নরেশ মিত্রের পরিচালনায় এই চলচ্চিত্রটি নির্মিত হয়। এর চিত্রগ্রাহক ছিলেন ননি গোপাল সান্যাল। চলচ্চিত্রে যুগ্ম পরিচালক শিশিরকুমার ভাদুড়ী ও নরেশ মিত্র সহ যোগেশ চৌধুরী এবং দুর্গা রানী অভিনয় করেছেন। চলচ্চিত্রটি সুরকারদের শিল্পমহিমা ও অভিনয়ের জন্য সমালোচকদের দ্বারা প্রশংসা পেয়েছিল এবং বক্স-অফিসে বিশাল হিট বলে দাবি করা হয়েছিল। চলচ্চিত্রটি একটি ত্রিকোণ প্রেমের গল্পকে কেন্দ্র করে নির্মিত, যেখানে সত্যেন্দ্র নামক এক ব্যক্তি পারিবারিক বাধ্যবাধকতার কারণে রাধারানী নামে এগারো বছরের যুবতী কন্যাকে বিয়ে করেন এবং পরবর্তীতে রাধারানীকে ফেলে রেখে অন্য মহিলার সঙ্গে ঘনিষ্ঠতা করে। এই ধরনের গল্প নিয়ে নির্মিত বাংলা চলচ্চিত্র হিসেবে এই ছায়াছবির খ্যাতি ছিল। শিশিরকুমার ভাদুড়ী - সত্যেন্দ্র নরেশ মিত্র - অমর যোগেশ চৌধুরী - দেওয়নজি দুর্গা রানী - বিজলী লীলা দেবী কঙ্কাবতী Crow, Jonathan। "Andhare Alo (1922)"। The New York Times Company। The New York Times। ২১ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৫।  Ashish Rajadhyaksha; Paul Willemen (২০১৪)। Encyclopedia of Indian Cinema। Routledge। পৃষ্ঠা 149। আইএসবিএন 978-1-135-94318-9।  "Andhare Alo 1922"। citwf.com। Alan Goble। ২১ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৫।  Sangita Gopal (২০১২)। Conjugations: Marriage and Form in New Bollywood Cinema। University of Chicago Press। পৃষ্ঠা 27। আইএসবিএন 978-0-226-30427-4।  Meghnad Desai (২০১৩)। PAKEEZAH। HarperCollins Publishers India। পৃষ্ঠা 35। আইএসবিএন 978-93-5116-023-6।
আবু বাকার আল সারাখসি

মুহাম্মদ ইবনে আহমদ ইবনে আবী ​​সাহল আবু বকর আল সারাখসি (আরবি: محمد بن احمد بن ابي سهل ابو بكر السرخسي ; ইংরেজি:Muhammad b. Ahmad b. Abi Sahl Abu Bakr al-Sarakhsi) একজন পার্সিয়ান ফকিহ বা হানাফি মাযহাবের ইসলামী পণ্ডিত ছিলেন। তিনি ঐতিহ্যগতভাবে শামসুল অইম্মা নামে পরিচিত ছিলেন। শামসুল আইম্মা (شمس الأئمة) এর অর্থ হচ্ছে "আইম্মাদের সূর্য"। আল-সরখসির জন্ম বৃহত্তর খোরাসানের একটি শহর সারখসে, যা বর্তমানে ইরান ও তুর্কমেনিস্তানের সীমান্তে অবস্থিত। বিভিন্ন উৎস অনুসারে তিনি ৪৮৩/১০৯০ বা ৪৯০/১০৯৬ সালে মারা গেছেন। তিনি বিশিষ্ট হানাফি ফকীহ আবদুল আজিজ আল-হালওয়ানি (মৃত্যু: ৪৪৮/১০৫৬) এর অধীনে পড়াশোনা করেছিলেন। তিনি আল-বাজদাবির একজন শিক্ষকও ছিলেন। আল সারাখসির সবচেয়ে গুরুত্বপূর্ণ কাজগুলি হল : উসুল আল ফিকহ - কায়রো, ১৩৭২/১৯৫৩ কিতাব আল-মাবসুত - বৈরুত, ১৪০৬/১৯৮৬ শারহু আল-সিয়ার আল-কবির এটি ইসলামিক আইনশাস্ত্র, পদ্ধতিগত যুক্তি এবং ন্যায়বিচারিক পছন্দকে রায়ের অনুশীলনের সাথে সম্পর্কিত করে। এই গ্রন্থটি আল-শায়বানির কিতাব আস-সিয়া্রুল কাবির -এর একটি ভাষ্য। Norman Calder, Jawid Ahmad Mojaddedi, Andrew Rippin, ed. and tr., Classical Islam: A Sourcebook of Religious Literature (Routledge, 2003), p. 210. Calder, N. "al-Sarakhsi", Muhammad b. Ahmad b. Abu Sahl Abu Bakr, Shams al- A’imma." Encyclopaedia of Islam, Second Edition. Edited by: P. Bearman; Th. Bianquis; C. E. Bosworth; E. van Donzel; and W. P. Heinrichs. Brill, 2011. Brill Online. Yale University. 8 February 2011 [১][স্থায়ীভাবে অকার্যকর সংযোগ]
দেবদাস (১৯২৮-এর চলচ্চিত্র)

দেবদাস ১৯২৮ খ্রিস্টাব্দে মুক্তিপ্রাপ্ত বাংলা নির্বাক চলচ্চিত্র। শরৎচন্দ্র চট্টোপাধ্যায়ের দেবদাস উপন্যাস অবলম্বনে এবং নরেশ মিত্রের পরিচালনায় নির্মিত এই চলচ্চিত্রটি দেবদাস উপন্যাসের প্রথম চলচ্চিত্র অভিযোজন। পরিচালক নরেশ মিত্র এই চলচ্চিত্রে অভিনয়ও করেছিল। এর চিত্রগ্রাহক ছিলেন নিতিন বোস। ব্রিটিশ ভারতের কলকাতায় এই ছবিটির শুটিং হয়েছিল। ফণী বর্মা - দেবদাস তারকবালা - পার্বতী (পারো) পারুলবালা - চন্দ্রমুখী Guy, Randor (৩১ মে ২০০২)। "The immortal lover"। The Hindu। ২১ জুন ২০০২ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৭।  স্পাইস ওয়েবসাইটে প্রাপ্ত দেবদাস চলচ্চিত্রের তথ্য ইন্টারনেট মুভি ডেটাবেজে দেবদাস (১৯২৮) (ইংরেজি)
কিয়েভ আন্তর্জাতিক স্বল্পদৈর্ঘ্য চলচ্চিত্র উৎসব

কিয়েভ আন্তর্জাতিক স্বল্পদৈর্ঘ্য চলচ্চিত্র উৎসব (কেআইএসএফএফ) একটি বার্ষিক উত্‍সব, যা কিয়েভ এ অনুষ্ঠিত হয়। বিশ্বজুড়ে স্বল্পদৈর্ঘ্য চলচ্চিত্রের সাথে শ্রোতাদের পরিচিত করার লক্ষ্যে এই উত্‍সব অনুষ্ঠিত হয়। কিয়েভ আন্তর্জাতিক স্বল্পদৈর্ঘ্য চলচ্চিত্র উৎসবের কাজটি ২০১১ সালে শুরু হয়েছিল এবং এটি ২০১২ সালের বসন্তে প্রথমবারের মতো অনুষ্ঠিত হয়েছিল। সেই থেকে এটি বার্ষিকভাবে অনুষ্ঠিত হয়ে আসছে। উৎসবটি একটি স্বতন্ত্র, অলাভজনক, বেসরকারী সংস্থা, যার মূল লক্ষ্য স্বল্পদৈর্ঘ্য চলচ্চিত্র প্রচার করা। উৎসব প্রশাসনের দ্বারা উত্‍সব জুরি নির্বাচিত হয়। কিছু বিদেশী অতিথি এবং ইউক্রেনীয় চলচ্চিত্রের প্রতিনিধিরা এতে থাকেন। জুরি সদস্যরা সাধারণত আন্তর্জাতিক পুরষ্কারপ্রাপ্ত বিশিষ্ট পরিচালক, প্রযোজক এবং চলচ্চিত্র নির্মাতা হয়ে থাকেন। প্রাতিষ্ঠানিক ওয়েবসাইট "History - KISFF"। ২১ মে ২০১৪ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০২১।  "JURY"। KISFF | Kyiv International Short Film Festival (রুশ ভাষায়)। সংগ্রহের তারিখ ২০২১-০২-২৪।
হোয়াকিন কোরেয়া

কার্লোস হোয়াকিন কোরেয়া (স্পেনীয়: Joaquín Correa, স্পেনীয় উচ্চারণ: [xoaˈkiŋ koˈrea]; জন্ম: ১৩ আগস্ট ১৯৯৪; হোয়াকিন কোরেয়া নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব লাৎসিয়ো এবং আর্জেন্টিনা জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলে থাকেন। আর্জেন্টিনীয় ফুটবল ক্লাব রিভার প্লেতের যুব পর্যায়ের হয়ে খেলার মাধ্যমে কোরেয়া ফুটবল জগতে প্রবেশ করেন এবং পরবর্তীতে রেনাতো চেসারিনি এবং এস্তুদিয়ান্তেসের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১১–১২ মৌসুমে, আর্জেন্টিনীয় ক্লাব এস্তুদিয়ান্তেসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি প্রায় ৪ মৌসুম অতিবাহিত করেছেন; এস্তুদিয়ান্তেসের হয়ে তিনি ৫৩ ম্যাচে ৩টি গোল করেছেন। অতঃপর ২০১৪–১৫ মৌসুমে তিনি প্রায় ৮ মিলিয়ন ইউরোর বিনিময়ে ইতালীয় ক্লাব সাম্পদোরিয়ায় যোগদান করেন। সাম্পদোরিয়ায় প্রায় ২ মৌসুম অতিবাহিত করার পর প্রায় ১৮ মিলিয়ন ইউরোর বিনিময়ে স্পেনীয় ক্লাব সেভিয়ার সাথে একটি চুক্তি স্বাক্ষর করেন, যেখানে তিনি সকল প্রতিযোগিতায় ৭৩ ম্যাচে ১৫টি গোল করেছেন। সম্প্রতি ২০১৮–১৯ মৌসুমে, তিনি প্রায় ১৫ মিলিয়ন ইউরোর বিনিময়ে সেভিয়া হতে ইতালীয় ক্লাব লাৎসিয়োয় যোগদান করেছেন। ২০১৭ সালে, আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৫ ম্যাচে একাধিক গোল করেছেন। দলগতভাবে, কোরেয়া এপর্যন্ত ৩টি শিরোপা জয়লাভ করেছেন, যার মধ্যে ১টি আর্জেন্টিনার হয়ে এবং ২টি লাৎসিয়োর হয়ে জয়লাভ করেছেন। "S.S. Lazio - Joaquín Correa"। sslazio.it। S.S. Lazio। ১৫ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০২০।  সকারওয়েতে হোয়াকিন কোরেয়া (ইংরেজি) বিডিফুটবলে হোয়াকিন কোরেয়া (ইংরেজি)
ভারত এক খোঁজ

ভারত এক খোঁজ হল জওহরলাল নেহরুর দ্য ডিসকভারি অফ ইন্ডিয়া (১৯৪৬) গ্রন্থ অবলম্বনে নির্মিত ভারতীয় ঐতিহাসিক নাটক যাতে ভারতের ৫০০০ বছরের ইতিহাসকে শুরু থেকে ১৯৪৭ সালে ব্রিটিশদের থেকে স্বাধীনতার সময় পর্যন্ত তুলে ধরা হয়েছে। এই নাটকটির নির্মাতা, রচয়িতা ও পরিচালক হলেন শ্যাম বেনেগাল ও চিত্রগ্রাহক হলেন ভি. কে. মুরথি, যা ১৯৮৮ সালে ভারতের রাষ্ট্রীয় টেলিভিশন চ্যানেল দূরদর্শনের জন্য নির্মাণ করা হয়। নাটকটির সংলাপের সহ-লেখক ছিলেন শামা জাইদি। এতে অভিনয় করেছেন ওম পুরি, রোশান শেঠ, টম আল্টার ও সদাশিব অম্রপুরকর সহ আরও অনেকে। জওহরলাল নেহরু চরিত্রে অভিনয় করেছেন রোশান শেঠ, এবং একই ভূমিকায় তিনি অস্কার-জয়ী চলচ্চিত্র গান্ধীতেও অভিনয় করেছেন। প্রোডাকশন ডিজাইনার নিতিশ রায় তার সহযোগী সামির চন্দ ও নিতিন দেসাইকে সাথে নিয়ে ১৪৪টি সেট নির্মাণ করেন। ৫৩ পর্বের এই ধারাবাহিকটি ১৯৮৮ সালের নভেম্বরে নেহরুর জন্মদিনের সময়ে সম্প্রচার শুরু করা হয়। ডিডি ভারতীতে ২৭শে মে ২০১৩ তারিখে জওহরলাল নেহরুর ৪৯তম মৃত্যুবার্ষিকী উপলক্ষে পুনঃসম্প্রচার করা হয়। প্রধানমন্ত্রী (টিভি ধারাবাহিক) ভারতবর্ষ (টিভি ধারাবাহিক) ভারতীয় ইতিহাসভিত্তিক টেলিভিশন অনুষ্ঠানের তালিকা উদ্ধৃতি ত্রুটি: <ref> ট্যাগ বৈধ নয়; Ram নামের সূত্রটির জন্য কোন লেখা প্রদান করা হয়নি "Shyam Benegal on watching Padmaavat: I want to see what all the fuss is about"। Mumbai Mirror।  "What makes Shyam special..."। The Hindu। ১৭ জানুয়ারি ২০০৩। ২৭ জুন ২০০৩ তারিখে মূল থেকে আর্কাইভ করা। সংগ্রহের তারিখ ৬ জুন ২০১৩।  "Music in her lines Makeup artist Vivek Nayak"। The Hindu। ১ অক্টোবর ২০১১। সংগ্রহের তারিখ ৬ জুন ২০১৩।  "Roshan Seth waits for right role"। The Hindu। ১৯ নভেম্বর ২০০১। ২৪ জুন ২০১৩ তারিখে মূল থেকে আর্কাইভ করা। সংগ্রহের তারিখ ৬ জুন ২০১৩।  "Samir Chanda's death was devastating: Shyam Benegal"। The Times of India। ২০ আগস্ট ২০১১। ২৮ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৬ জুন ২০১৩।  "DD to commence repeat telecast of 'Bharat Ek Khoj' to mark Nehru's death anniversary"। Indian Television Dot Com। ২৫ মে ২০১৩।  ইন্টারনেট মুভি ডেটাবেজে ভারত এক খোঁজ (ইংরেজি)
অ্যান মাইকেলস

অ্যান মাইকেলস (জন্ম ১৫ এপ্রিল ১৯৫৮) কানাডার পুরস্কারপ্রাপ্ত কবি ও ঔপন্যাসিক। টরন্টো সিটির প্রাক্তন পোয়েট লরিয়েট অ্যানের কবিতা পৃথিবীর অন্তত ৪৫টি দেশ থেকে অনুদিত হয়ে প্রকাশিত হয়েছে। অ্যানের প্রথম কবিতার বই ‘দ্য ওয়েট অব অরেঞ্জেস’ প্রকাশিত হয় ১৯৮৬ সালে। ১৯৯৬ সালে প্রকাশিত উপন্যাস ‘ফিউজিটিভ পিসেস’ এর জন্যে অ্যান অরেঞ্জ প্রাইজ ফর ফিকশান, ট্রিলিয়াম বুক অ্যাওয়ার্ডসহ মোট ১২টি পুরস্কারে ভূষিত হন। ২০০৯ সালে প্রকাশিত উপন্যাস ‘দ্য উইন্টার ভল্ট’ এর জন্যে ব্যাপকভাবে নন্দিত হন অ্যান মাইকেলস। অ্যানের জন্ম কানাডার অন্টারিও প্রদেশের টরন্টো শহরে। তিনি ভন রোড একাডেমিতে পড়াশোনা শেষ করে টরন্টো বিশ্ববিদ্যালয়ে উচ্চশিক্ষা গ্রহণ করেন। বর্তমানে তিনি ওই বিশ্ববিদ্যালয়ে এডজানকট ফ্যাকাল্টি হিসেবেও কর্মরত আছেন। ‘'মাইনার’স পন্ড’' (১৯৯১) ‘'স্কিন ডাইভারস’' (১৯৯৯) ‘'করেসপডেন্সেস’' (২০১৩) ‘'অল উই স’' (২০১৭) '‘ফিউজিটিভ পিসেস’' (১৯৯৬) '‘দ্য উইন্টার ভল্ট’' (২০০৯) ইনফাইনাইট গ্রেডেশন (২০১৭) দ্য আডভেঞ্চারস অব মিস পেটিটফোর (২০১৫) অ্যান মাইকেলস কানাডা এবং কানাডার বাইরের বহু পুরস্কারে ভূষিত হয়েছেন। তিনি গভর্নর জেনারেল সাহিত্য পুরস্কার এবং গ্রিফিন কবিতা পুরস্কার এবং গিলার পুরস্কারের জন্যেও বারবার সংক্ষিপ্ত তালিকায় স্থান পেয়েছেন। এ পর্যন্ত যে কটি পুরস্কার তিনি পেয়েছেন সেগুলো হলো অরেঞ্জ প্রাইজ ফর ফিকশান গার্ডিয়ান ফিকশন প্রাইজ ট্রিলিয়াম বুক আওয়ার্ড বুকস ইন কানাডা ফার্স্ট নোভেল আওয়ার্ড সিটি অব টরন্টো বুক আওয়ার্ড
জামিয়া হাফসা

জামিয়া হাফসা (جامعة حفصة) হলো লাল মসজিদ সংলগ্ন একটি মাদ্রাসা যা পাকিস্তানের রাজধানী ইসলামাবাদে অবস্থিত। মসজিদ ও এর মাদ্রাসাগুলোর তত্ত্বাবধান করছেন আব্দুল আজিজ গাজী। এই মাদ্রাসা ও তৎসংলগ্ন লাল মসজিদের মালিক ছিলেন দুই ভাই মাওলানা আব্দুল আজিজ ও আব্দুল রশিদ গাজী যতক্ষণ না, লাল মসজিদ অভিযান শুরু হয় এবং এর পরবর্তী সংগ্রামে বড় ভাই আব্দুল আজিজ গ্রেপ্তার ও ছোট ভাই রশীদ গাজী নিহত হন। মাদ্রাসাটি রক্ষণশীল প্রকৃতির। হাফসা মহিলা ইসলামি মাদ্রাসাটি ১৯৯২ সালে জামিয়া উল উলম আল ইসলামিয়া আল ফারিদিয়ার (ফারিদিয়া বিশ্ববিদ্যালয় নামেও পরিচিত) একটি শাখা হিসেবে প্রতিষ্ঠিত হয়। বিদ্যালয়গুলো ১৯৯২ সালে মাওলানা আবদুল্লাহ গাজী প্রতিষ্ঠা করেন, যিনি ১৯৯৮ সালের অক্টোবরে অজ্ঞাত বন্দুকধারী কর্তৃক নিহত হওয়া অবধি আচার্য ছিলেন। বর্তমানে মাওলানা আব্দুল আজিজ গাজী বিদ্যালয়টি পরিচালনা করছেন।[তথ্যসূত্র প্রয়োজন] লাল মসজিদ অভিযানের পর তৎকালীন সরকার মূল বিদ্যালয়টি ভেঙে দেয়। পরবর্তীতে বিদ্যালয়টি ইসলামাবাদের সেক্টর জি-৭ এ পুনর্নির্মাণ করা হয়। পাকিস্তানের অন্যান্য স্থানে এর আরও কয়েকটি শাখা নির্মিত হয়েছে।[তথ্যসূত্র প্রয়োজন] জামিয়া উলুমুল ইসলামিয়া জামিয়া ফরিদিয়া "Musharraf confronts militants in standoff over religious school"। the Guardian (ইংরেজি ভাষায়)। ২০০৭-০২-১৩। সংগ্রহের তারিখ ২০২১-০২-২৫।  "International Women's Day: With Shoes And Stones, Islamists Disrupt Pakistan Rally"। NPR.org (ইংরেজি ভাষায়)। সংগ্রহের তারিখ ২০২১-০২-২৫।  Ali, Kalbe (২০১৯-০৩-২৩)। "Maulana Abdul Aziz dodges ICT admin, delivers sermon at Lal Masjid"। DAWN.COM (ইংরেজি ভাষায়)। সংগ্রহের তারিখ ২০২১-০২-২৫।  জামিয়া হাফসা লাল মসজিদ টুইটারে লাল মসজিদ ফেসবুকে জামিয়া হাফসা Newsline - The Battered Half
গোরা (চলচ্চিত্র)

গোরা ১৯৩৮ খ্রিস্টাব্দের ৩০ জুলাই মুক্তিপ্রাপ্ত বাংলা চলচ্চিত্র। রবীন্দ্রনাথ ঠাকুরের গোরা উপন্যাস অবলম্বনে এবং নরেশ মিত্রের পরিচালনায় চলচ্চিত্রটি নির্মিত হয়। এই চলচ্চিত্রের সঙ্গীত পরিচালনা করেছেন কাজী নজরুল ইসলাম। গোরা ও মহিম কৃষ্ণদয়ালের দুই পুত্র ছিল। শৈশবকালে বাল্যবন্ধু বিজয়ের মাধ্যমে গোরার ব্রাহ্ম পরিবারের সঙ্গে পরিচয় হয়েছিল। গোরা তার হিন্দুধর্ম সম্পর্কে খুব সচেতন এবং সে গোঁড়া হিন্দু হিসাবে নিজেকে উপস্থাপন করতে পছন্দ করে। পরবর্তীতে তাঁর হিন্দু ধর্মের সঙ্গে ব্রাহ্ম মতাদর্শের বিরোধ ঘটে। নরেশ মিত্র প্রতিমা দাশগুপ্ত জীবন গাঙ্গুলী সুহাসিনী দেবী দেববালা রাজলক্ষী দেবী রানীবালা Ashish Rajadhyaksha, Paul Willemen (১০ জুলাই ২০১৪)। Encyclopedia of Indian Cinema। আইএসবিএন 9781135943189। সংগ্রহের তারিখ ৭ জানুয়ারি ২০১৯।  Rabindranath Tagore (২০ মে ২০১৩)। The Rats' Feast: A Tagore Omnibus। আইএসবিএন 9789350095591। সংগ্রহের তারিখ ৭ জানুয়ারি ২০১৯।  "Gora"। সংগ্রহের তারিখ ৭ জানুয়ারি ২০১৯।  Mukerjea, Anit (১৫ আগস্ট ২০১৫)। "Revisiting a classic"। The Statesman। ১৩ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৯।
স্পুটনিক ২

স্পুটনিক ২ (রুশ উচ্চারণ: [ˈsputʲnʲɪk], রুশ: Спутник-2, কৃত্রিম উপগ্রহ ২) বা প্রোস্টেসি স্পুটনিক ২ (রুশ: Простейший Спутник 2 সরলতম কৃত্রিম উপগ্রহ ২) হলো দ্বিতীয় ভূকেন্দ্রিক মহাকাশযান যা ১৯৫৭ সালের ৩ নভেম্বর উৎক্ষেপণ করা হয়েছিল। এটি মহাকাশে প্রথম জীবন্ত প্রাণী হিসেবে লাইকা নামের সোভিয়েত মহাকাশ কুকুরকে বহন করেছিলো। কিন্তু শীতাতপ নিয়ন্ত্রণে ত্রুটির ফলে অতিরিক্ত গরমের কারণে লাইকা চতুর্থ প্রদক্ষিণের সময় মারা যায়। McDowell, Jonathan। "Satellite Catalog"। Jonathan's Space Page। সংগ্রহের তারিখ ২৯ অক্টোবর ২০১৩।  Berger, Eric (৩ নভেম্বর ২০১৭)। "The first creature in space was a dog. She died miserably 60 years ago"। Ars Technica। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৭।
গায়ত্রী গ্যামার্স মেমোরিয়াল পুরস্কার

গায়ত্রী গ্যামার্স মেমোরিয়াল পুরস্কার আমেরিকার নিউজার্সির আনন্দ মন্দির থেকে উত্তর আমেরিকায় সাহিত্যে অবদানের জন্যে এই পুরস্কার প্রদান করা হয়। এই পুরস্কারের প্রধান লক্ষ্য হলো উত্তর আমেরিকায় যে বাঙালিরা সাহিত্যে বিশেষ অবদান রেখে চলেছেন তাদেরকে সম্মাননা জানানো। পুরস্কারটি শুরু হয়েছিল ২০১০ সালে। পুরস্কারটির প্রাতিষ্ঠানিক রূপ সম্ভব হয়েছিল প্রয়াত গায়ত্রী গ্যামার্সের স্বামী জেরী গ্যামার্সের ঐকান্তিক আগ্রহ ও অনুদানের ফলে। গায়ত্রী ছিলেন একজন লেখিকা ও শিল্পী। আনন্দ মন্দির থেকে প্রকাশিত আনন্দসংবাদ ও আনন্দলিপির সম্পাদকমণ্ডলীর অন্যতম সদস্যাও ছিলেন তিনি। এই পুরস্কারের আওতায় বার্ষিক দুটি নগদ টাকার পুরস্কার দেওয়া হয় — একটি বাংলা ভাষায় লেখার জন্য আর একটি ইংরেজি ভাষায় লেখার জন্য। প্রতিটির অর্থমূল্য ৫০০ আমেরিকান ডলার। সঙ্গে রয়েছে শংসাপত্র। ধর্মীয় অনুষ্ঠানের বাইরেও আনন্দ মন্দির সমাজের সকলকে নিয়ে সাংস্কৃতিক কর্মকাণ্ড পরিচালনা করে থাকে। সাহিত্য, ইতিহাস, দর্শন, বিজ্ঞান, অঙ্ক, অর্থনীতি, সমাজ-উৎসারিত ঘটনাবলি, নাটক, সিনেমা, গান এমনকি খেলাধুলা নিয়েও সেখানে রয়েছে ব্যাপক আয়োজন। আকর্ষণীয় ও উদ্দীপনাময় মাসিক সাহিত্য ও আলোচনাসভার আয়োজন করাও এই প্রতিষ্ঠানের লক্ষ্য। আনন্দ মন্দিরের মূলমন্ত্র হলো, “আলোচনা মানবিক ও মনের উৎকর্ষ সাধনে সহায়ক”। বাংলা ভাষায়: শমীতা দাশ দাশগুপ্ত, সুদীপ্ত ভৌমিক ইংরেজি ভাষায়: রঞ্জনা সান্যাল বাংলা ভাষায়: রাহুল রায় ইংরেজি ভাষায়: সোফিয়া মিত্র বাংলা ভাষায়: স্বপ্না রায়, শুভঙ্কর মুখোপাধ্যায় ইংরেজি ভাষায়: দেবাশিস রায় চৌধুরী বাংলা ভাষায়: কেয়া মুখোপাধ্যায় ইংরেজি ভাষায়: বিষ্ণুপ্রিয়া, স্নেহা সুন্দারাম বাংলা ভাষায়: সুব্রত কুমার দাস ইংরেজি ভাষায়: জয়শ্রী চ্যাটার্জী বাংলা ভাষায়: উদ্যালক ভরদ্বাজ, শুভ্র দত্ত ইংরেজি ভাষায়: সত্য জীত বাংলা ভাষায়: সুজয় দত্ত ইংরেজি ভাষায়: সনেট মণ্ডল, লগ্নাজিতা মুখোপাধ্যায় বাংলা ভাষায়: রাহুল রায়, পরম বন্দ্যোপাধ্যায় ইংরেজি ভাষায়:বিনিতা আগরওয়াল বাংলা ভাষায়: ইন্দ্রাণী মণ্ডল ইংরেজি ভাষায়:দীপিকা মুখার্জী বাংলা ভাষায়: আইভী চ্যাটার্জী, সুমিত নাগ ইংরেজি ভাষায়: গৌরী দত্ত বাংলা ভাষায়: ইভা খাসনবিশ ইংরেজি ভাষায়: বকুল ব্যানার্জী, কুহেলী চ্যাটার্জী বাংলা ভাষায়: গৌরী দত্ত ইংরেজি ভাষায়: তথাগত ঘোষ "প্রথম আলো"। prothomalo.com।  "Gayatri Memorial Awards"। anandamandir.org।
স্পুটনিক ৩

স্পুটনিক ৩ (রুশ: Спутник-3, উপগ্রহ ৩) হলো একটি সোভিয়েত কৃত্রিম উপগ্রহ যা বাইকনুর কসমোড্রোম থেকে ১৯৫৮ সালের ১৫ মে সংশোধিত R-7/SS-6 ICBM যানের সাহায্যে উৎক্ষেপণ করা হয়েছিল। বৈজ্ঞানিক উপগ্রহটি ঊর্ধ্ব বায়ুমণ্ডল এবং নিকটস্থ আকাশের ভূপ্রকৃতিবিদ্যা সম্পর্কিত গবেষণার জন্য বহু ধরনের যন্ত্রের সমাহার বহন করে নিয়ে গিয়েছিলো। স্পুটনিক ৩ ছিল ১৯৫৮ সালে উৎক্ষেপিত একমাত্র সোভিয়েত উপগ্রহ। আমেরিকান প্রতিরূপ, ভ্যানগার্ড ১-এর মতো স্পুটনিক ৩ এটি আন্তর্জাতিক ভূপ্রকৃতি বর্ষের সময় কক্ষপথে অবস্থানরত ছিল। Green, Constance McLaughlin, and Lomax, Milton.. Vanguard a History, Washington D.C., National Aeronautics and Space Administration, 1970, p. 219. NASA SP-4202
ক্যারল শীল্ডস

'ক্যারল শীল্ডস [১৯৩৫-২০০৩] আমেরিকায় জন্মগ্রহণকারী কানাডীয় লেখক। তিনি মোট দশটি উপন্যাস, পাঁচটি ছোটগল্প সংকলন, তিনটি কাব্যগ্রন্থ, আটটি নাটকের রচয়িতা। এছাড়া কানাডীয় সাহিত্যের অগ্রগণ্য লেখক সুজানা মোদিকে নিয়েও রচনা করেছেন একটি আলোচনা গ্রন্থ। ইংরেজি সাহিত্যে গুরুত্বপূর্ণ ব্যক্তিত্ব জেন অস্টেনকে নিয়ে রচনা করেছেন জীবনীগ্রন্থও। উপন্যাস দ্য স্টোন ডায়েরিজ [১৯৯৩] সম্ভবত একমাত্র গ্রন্থ যেটি একই সাথে কানাডার গভর্নর জেনারেল সাহিত্য পুরস্কার [১৯৯৩] এবং আমেরিকার পুলিৎজার পুরস্কার [১৯৯৫] লাভ করেছিল। সমকালের যে তিনজন কানাডীয় সাহিত্যিককে লোরাইন ইয়র্ক তার লিটারারি সেলিব্রিটি ইন কানাডা [টরন্টো, ২০০৭] গ্রন্থে বিশেষ মর্যাদার সাথে আলোকপাত করেছেন তাদের একজন হলেন ক্যারল শীল্ডস। ক্যারল ১৯৫৫ সালে স্কটল্যান্ডে যান ব্রিটিশ কাউন্সিলের অর্থায়নে পড়াশোনা করতে। সেখানে তার সাথে পরিচয় হয় প্রকৌশলবিদ্যার কানাডীয় ছাত্র ডোনাল্ড হাফ শিল্ডসের সাথে। ১৯৫৭ সালে তারা বিয়ে করে স্থায়ীভাবে কানাডায় চলে আসেন। ক্যারল শীল্ডস ১৯৯৬ থেকে ২০০০ সাল পর্যন্ত উইনিপেগ বিশ্ববিদ্যালয়ের চ্যান্সেলর ছিলেন। মোট পনেরবার সম্মানসূচক ডক্টরেট ডিগ্রি পেয়েছেন তিনি। ২০১৬ সালের ৮ সেপ্টেম্বর ম্যানিটোবা বিশ্ববিদ্যালয় ক্যারলের আবক্ষ মূর্তি উন্মোচন করে। উইনিপেগের ঐতিহাসিক কিংস পার্কে ২০০৮-২০০৯ সালে ক্যারল শীল্ডস মেমোরিয়াল ল্যাবিরিন্থ তৈরি করা হয়। উল্লেখ করা যেতে পারে যে, ক্যারলের ‘ল্যারিস পার্টি’র মূল চরিত্র ল্যারিও কিন্তু গোলকধাঁধা নির্মাণের একজন শিল্পী। ক্যারলের উপন্যাস ল্যারি’স পার্টি ১৯৯৮ সালে ‘অরেঞ্জ প্রাইজ ফর ফিকশান’ পুরস্কার লাভ করে। ক্যারলের শেষ উপন্যাস আনলেস ২০০২ সালে স্কোশিয়া ব্যাংক গিলার পুরস্কার, গর্ভনর জেনারেল সাহিত্য পুরস্কার, বুকার পুরস্কার এবং অরেঞ্জ প্রাইজ ফর ফিকশানের জন্য শর্টলিস্টেড হয়। ক্যারল রচিত জেন অস্টেনের জীবনগ্রন্থটি ২৫ হাজার ডলার মূল্যের চার্লস টেইলর পুরস্কার লাভ করেছিল। স্মল সেরেমোনিজ (১৯৭৬) সুজানা মোদি : ভয়েজ অ্যান্ড ভিশন (১৯৭৬) দ্য বক্স গার্ডেন (১৯৭৭) দ্য রিপাবলিক অব লাভ (১৯৯২) দ্য স্টোন ডায়েরিজ (১৯৯৩) ল্যারিজ পার্টি (১৯৯৭) গভর্নর জেনারেল সাহিত্য পুরস্কার [১৯৯৩] পুলিৎজার পুরস্কার [১৯৯৫] স্কোশিয়া ব্যাংক গিলার পুরস্কার ক্যারলের উপন্যাস সোয়ান সিনেমাতেও রূপ লাভ করেছিল তার জীবদ্দশাতেই—১৯৯৬ সালে। ১৯৯২ সালে প্রকাশিত ক্যারলের উপন্যাস দ্য রিপাবলিক অব লাভ ২০০৩ সালে চিত্রায়ন হয়। পরিচালনায় ছিলেন দীপা মেহতা। "ক্যারল শীল্ডস : জীবনীমূলক উপন্যাসের লেখক"। porospor.info। [স্থায়ীভাবে অকার্যকর সংযোগ]
এমিলিও ইনসোলেরা

এমিলিও ইনসোলেরা, একজন অভিনেতা এবং প্রযোজক, সাইন জিন: দ্য ফার্স্ট ডিফ সুপারহিরোস (২০১৭) এর জন্য পরিচিত। ২০১৯ সালের সেপ্টেম্বরে ঘোষণা করা হয়েছিল যে ইনসোলেরা চিত্রনাট্যকার ও পরিচালক সাইমন কিনবার্গের ইউনিভার্সাল পিকচার্স -এর গুপ্তচরবৃত্তিক চলচ্চিত্র ৩৫৫ এ জেসিকা চ্যাস্টেইন, পেনেলোপে ক্রুজ, ডিয়ান ক্রুগা, লুপিটা ইয়ংও, ফ্যান বিংবিং, সেবাস্টিয়্যান স্ট্যানের সাথে যোগ দিয়েছিলেন। https://www.youtube.com/watch?v=Claf_2B2lJc McNari, Dave। "Deaf actor Emilio Insolera joins the Simon Kinberg Thriller 355"। Variety। সংগ্রহের তারিখ ২০ সেপ্টেম্বর ২০১৯।  "Most Anticipated Movies of 2021"। Rotten Tomatoes। সংগ্রহের তারিখ ২০ ফেব্রুয়ারি ২০২০।  Ames, Jeff। "Actor Emilio Insolera joins Jessica Chastain's 355"। Coming Soon। সংগ্রহের তারিখ ২০ ফেব্রুয়ারি ২০২০।  N'Duka, Amanda। "Universal's '355' Thriller Adds Emilio Insolera"। Deadline। সংগ্রহের তারিখ ২০ ফেব্রুয়ারি ২০২০।  "Jessica Chastain, Penélope Cruz y el actor sordo Emilio Insolera participan en "355""। Correcamara। সংগ্রহের তারিখ ২০ ফেব্রুয়ারি ২০২০।  "Emilio Insolera szpieguje z Jessicą Chastain i Lupitą Nyong'o"। Wywrota। সংগ্রহের তারিখ ২৫ ফেব্রুয়ারি ২০২০।  "Emilio Insolera nel cast del kolossal '355'"। Cinecittà। সংগ্রহের তারিখ ২৫ ফেব্রুয়ারি ২০২০।  "Emilio Insolera si unisce alle agenti donne di "355""। Abbanews। সংগ্রহের তারিখ ২৫ ফেব্রুয়ারি ২০২০।  "Emilio Insolera si unisce alle agenti donne di "355""। Everyeye। সংগ্রহের তারিখ ২৫ ফেব্রুয়ারি ২০২০।  Victor, Marco। "Emilio Insolera entra para o elenco do filme"। JornadaGeek। সংগ্রহের তারিখ ২৫ ফেব্রুয়ারি ২০২০।  উইকিমিডিয়া কমন্সে এমিলিও ইনসোলেরা সংক্রান্ত মিডিয়া রয়েছে। ইন্টারনেট মুভি ডেটাবেজে এমিলিও ইনসোলেরা (ইংরেজি) রটেন টম্যাটোসে এমিলিও ইনসোলেরা (ইংরেজি) ইন্সটাগ্রামে এমিলিও ইনসোলেরা
ইউক্রেন দূতাবাস, নিকোসিয়া

ইউক্রেন দূতাবাস, নিকোসিয়া হল সাইপ্রাসের রাজধানী নিকোসিয়ায় অবস্থিত ইউক্রেনের একটি কূটনৈতিক মিশন। ১৯৯১ সালের ২৭ ডিসেম্বর সাইপ্রাস প্রজাতন্ত্র ইউক্রেনের স্বাধীনতার স্বীকৃতি প্রদান করে। ১৯৯২ সালের ১৯ ফেব্রুয়ারি নিউ ইয়র্কে দুই দেশের মধ্যে প্রাসঙ্গিক প্রোটোকল স্বাক্ষরের মাধ্যমে ইউক্রেন ও সাইপ্রাস প্রজাতন্ত্রের মধ্যে কূটনৈতিক সম্পর্ক স্থাপিত হয়। ১৯৯৯ সালের আগস্ট মাসে নিকোসিয়াতে ইউক্রেনের জেনারেল কনস্যুলেট প্রতিষ্ঠা করা হয় এবং ২০০৩ সালের জুনে সাইপ্রাস প্রজাতন্ত্রে ইউক্রেন দূতাবাস তার কার্যক্রম শুরু করে। দিমিত্রো মার্কো (১৯৯৯–২০০২) বোরিস হুমেনজুক (২০০৩–২০০৭) ওলেকসান্ডার ডেমজনজুক (২০০৭–২০১২) বোরিস হুমেনজুক (২০১২–২০১৯) নাটালিজা সিরেনকো (২০১৯–২০২০) রুসলান নিমৎসচেনস্কিজ (২০২০–) সাইপ্রাসে অবস্থিত কূটনৈতিক মিশনের তালিকা ইউক্রেনের ভূগোল ইউক্রেন দূতাবাস, ব্রাসেলস Українська дипломатична енциклопедія (ইউক্রেনীয় কূটনৈতিক বিশ্বকোষ): У 2-х т./রেডকোল.:এল. ভি. গুবারস্কি (প্রধান) та ін. — К.:Знання України, ২০০৪ — Т.1 — ৭৬০с. (ইউক্রেনীয় ভাষায়) ১৯ জুলাই ২০১৯ থেকে ইউক্রেনের রাষ্ট্রপতির ডিক্রিসমূহ নং. ৫৩৪/২০১৯ "«Про звільнення Б.Гуменюка з посади Надзвичайного і Повноважного Посла України в Республіці Кіпр»" (ইউক্রেনীয় ভাষায়)।  ১২ আগস্ট ২০২০ থেকে ইউক্রেনের রাষ্ট্রপতির ডিক্রিসমূহ নং. ৩১৭/২০২০ "«Про призначення Р.Німчинського Надзвичайним і Повноважним Послом України в Республіці Кіпр»" (ইউক্রেনীয় ভাষায়)।